Til tross for anerkjennelse og gode mottakelser fra kritikere var albumet i begynnelsen nok en fiasko. Publikum brydde seg ikke lenger om effektene og stilen som opprinnelig hadde gjort bandet kjent. Albumet solgte først til Gullplate 9. mai 1994. Den følgende turneen var alt i alt en flopp i USA. Kiss spilte imidlertid noen konserter i Brasil sommeren 1983, der de først på dette tidspunktet var begynt å ta av. Resultatet var tre konserter med enormt oppmøte; opp mot 200 000 mennesker. Likevel ble dette ingen redning for Kiss, og de valgte før neste plate, å endelig ta av seg de berømte maskene, noe som gjør til gruppens siste utgivelse i den opprinnelige sminkeperioden.